આરએસએસ અને ભાજપ સાથે સંકળાયેલા કેટલાય સ્થાનિક સ્તરનાં સંગઠનોએ જણાવ્યું છે કે નોટબંધીના કારણે આગામી વર્ષે યોજાનારી ઉત્તર પ્રદેશ વિધાનસભાની ચૂંટણીમાં ભાજપને નુકસાન થવાનું છે એ વાત હવે સુનિશ્ચિત છે. તેમણે પક્ષના નેતૃત્વને જણાવ્યું છે કે શરૂઆતમાં મધ્યમવર્ગના લોકો નોટબંધીના નિર્ણયથી ખુશ હતા, પરંતુ જ્યારે નોટબંધીની જાહેરાતના એક મહિના બાદ પણ કેશની અછત દૂર નહીં થતાં હવે લોકોનો આક્રોશ વધી રહ્યો છે.